Geld moet terugbetaal word ná korrupsie by tronkKutama Sinthumule- korrektiewe sentrum (Foto: Kensani Capital) Die voormalige adjunkdirekteur by die Kutama Sinthumule- korrektiewe sentrum in Louis Trichardt, Clement Raphalalani (57) en drie maatskappye is opdrag gegee om die geld terug te betaal ná hulle skuldig bevind is op aanklag van korrupsie. Kapt. Matimba Maluleke, woordvoerder van die direktoraat vir prioriteitsmisdaadondersoeke (die Valke), het gesê Raphalani het tussen 2017 en 2018 in sy persoonlike kapasiteit as ŉ aanskaffingsbeampte by die gevangenis met drie maatskappye saamgewerk en tenders aan hulle toegeken om verskillende items teen verhoogde pryse te verskaf. Die maatskappye sluit in Clemenson Carrier, Pengson Manufacturing en Vhalenda Zwashu Trading Enterprise. Die beskuldigdes het Woensdag in die Giyani- gespesialiseerde handelsmisdaadhof verskyn: Die datum van hul vonnisoplegging moet nog bepaal word. Sake teen ander beskuldigdes op soortgelyke aanklagte duur steeds voort, het Maluleke bygevoeg.